**ZÁPISNICA**

z 11. zasadnutia Obecného zastupiteľstva v Budmericiach, konaného dňa 28. júna 2012 o 1900 hod. v Kultúrnom dome v Budmericiach.

Prítomní poslanci : podľa prezenčnej listiny poslancov.

Ospravedlnení: Bc. Dušan Somorovský, Mgr. Mária Hlavatá.

Mgr. Zdenka Charbulová prišla na zasadnutie OZ o 1925 hod., prejednával sa 6 - ty bod programu zasadnutia. Ing. Dušan Tomašovič prišiel na zasadnutie OZ o 1937 hod. pri prejednávaní 9 –ho bodu programu.

Rokovanie viedol starosta obce Jozef Savkuliak (ďalej len starosta).

**Program rokovania:**

1/ Otvorenie zasadnutia.

2/ Voľba návrhovej komisie, určenie overovateľov zápisnice, zapisovateľa.

3/ Kontrola uznesení z 10. zasadnutia OZ.

4/ Záverečný účet Obce Budmerice za rok 2011.

5/ Stanovisko hlavného kontrolóra obce k záverečnému účtu Obce Budmerice za rok 2011.

6/ Správa nezávislého audítora o hospodárení obce za rok 2011.

7/ Plán kontrolnej činnosti za obdobie júl – december 2012.

8/ Zriadenie novej sociálnej služby – denný stacionár v priestoroch Centra sociálnych služieb v Budmericiach.

9/ Dodatok č. 4 k VZN č. 23/2009 o rozhodovaní o odkázanosti na sociálnu službu ...

10/ Rôzne.

11/ Diskusia.

12/ Návrh na uznesenie.

13/ Záver.

**K bodu č. 1.**– Otvorenie zasadnutia.

Starosta privítal prítomných a otvoril zasadnutie OZ. Konštatoval, že Obecné zastupiteľstvo je uznášaniaschopné. Oboznámil prítomných s programom zasadnutia.

Bod programu č. 10/ z pôvodného návrhu rokovania Riešenie sťažnosti na Centrum sociálnych služieb v Budmericiach.

Vypustený bol aj bod č. 11/ Predaj obecných pozemkov (Michal Halák a manž., Ing. Pavol Gbelský a manž.) pre chýbajúcu trojpätinovú väčšinu všetkých poslancov.

Hlasovanie: „ZA“ 5 poslancov, „PROTI“ žiadny poslanec, „ZDRŽAL SA“ žiadny poslanec

**K bodu č. 2. –** Voľba návrhovej komisie, určenie overovateľov zápisnice, zapisovateľa.

Do návrhovej komisie boli starostom navrhnutí: Ing. Jozef Nižňan a Roman Botťánek.

Hlasovanie: „ZA“ 5 poslancov, „PROTI“ žiadny poslanec, „ZDRŽAL SA“ žiadny poslanec

Za overovateľov zápisnice starosta určil: Mgr. Petru Haviarovú a MVDr. Jaroslava Molnára.

Za zapisovateľa starosta menoval: Ing. Blanku Gbelskú.

**K bodu č. 3. –** Kontrola uznesení z 10. zasadnutia OZ.

Hlavný kontrolór obce informoval o plnení uznesení z  10. zasadnutia OZ. Uznesenie týkajúce sa prerokovania úpravy hraníc katastrálneho územia Obce Dubová a Budmerice sa plní. Ostatné uznesenia boli splnené.

**K bodu č. 4. –**Záverečný účet Obce Budmerice za rok 2011.

Pre neprítomnosť predsedu finančnej komisie Ing. Dušana Tomašoviča starosta oboznámil prítomných so záverečným účtom obce za rok 2011, ktorý pozostáva z rozpočtu obce, rozboru plnenia príjmov, čerpania výdavkov, použitia prebytku hospodárenia, tvorby a použitia prostriedkov rezervného a sociálneho fondu, bilancii aktív a pasív, stavu a vývoja dlhu k 31.12.2011, prehľadu o poskytnutých zárukách, usporiadaní finančných vzťahov a hodnotenia plnenia programov obce (v prílohe).

Výsledkom hospodárenia za rok 2011 je prebytok v sume 150 882,- €, ktorý sa použije na tvorbu rezervného fondu.

Zostatok finančných prostriedkov na bežných bankových účtoch k 31.12.2011 sa zapojí do rozpočtu obce cez finančné operácie.

Poslanec Roman Botťánek oboznámil prítomných s príjmom za rok 2011 zo Skládky odpadov Budmerice prevádzkovateľa spoločnosti Istrochem Reality, a.s. Bratislava vo výške 244 178,30 €.

Ing. Blanka Gbelská prečítala návrh uznesenia.

Hlasovanie: „ZA“ 5 poslancov, „PROTI“ žiadny poslanec, „ZDRŽAL SA“ žiadny poslanec

Pán Dugovič sa informoval ohľadom dlhu obce. Poslanec Ing. Jozef Nižňan oboznámil prítomných so záväzkami obce k 31.12.2011.

**K bodu č.5.** – Stanovisko hlavného kontrolóra obce k záverečnému účtu Obce Budmerice za

rok 2011.

Starosta požiadal hlavného kontrolóra obce, aby predniesol stanovisko k záverečnému účtu obce (v prílohe). Záverečný účet Obce Budmerice obsahuje všetky náležitosti v zmysle zákona č. 583/2004 o rozpočtových pravidlách územnej samosprávy a o zmene a doplnení niektorých zákonov v znení neskorších. OZ zobralo na vedomie.

**K bodu č. 6.** – Správa nezávislého audítora o hospodárení obce za rok 2011.

Starosta prečítal správu nezávislého audítora z overovania riadnej účtovnej závierky k 31.12.2011 Obce Budmerice (v prílohe). Nezistili sa významné skutočnosti, ktoré by spochybňovali vykázané výsledky rozpočtového hospodárenia. Stav vykázaného dlhu obce a návratných zdrojov je zhodný so stavom v účtovnej závierke. Výsledky hospodárenia k 31.12.2011 sú v súlade so Zákonom o účtovníctve. OZ zobralo na vedomie.

**K bodu č. 7. –** Plán kontrolnej činnosti za obdobie júl – december 2012.

Návrh plánu predniesol hlavný kontrolór obce (v prílohe). Návrh bol zverejnený na úradnej tabuli po dobu 15 dní a na internetovej stránke obce. Kontrolór obce navrhol rozšíriť plánované kontroly o previerku stavu vodomerov a fakturácie pitnej vody z verejných odberných miest vodovodnej siete v obci.

Poslanec Ing. Jozef Nižňan požiadal kontrolóra obce o predloženie ďalších kontrolných správ z 1. polroka 2012.

Ing. Blanka Gbelská prečítala návrh uznesenia.

Hlasovanie: „ZA“ 6 poslancov, „PROTI“ žiadny poslanec, „ZDRŽAL SA“ žiadny poslanec

**K bodu č. 8. -** Zriadenie novej sociálnej služby – denný stacionár v priestoroch CSS

Starosta informoval o poskytovaní novej sociálnej služby – denného stacionára v Centre sociálnych služieb, Budmerice 43 s účinnosťou od 01.07.2012. Sociálne služby budú poskytované ambulantnou formou v pracovných dňoch od 700 do 1700 hodiny. Výška úhrady za poskytované služby ja stanovená Dodatkom č. 4/2012 k VZN č. 23/2009 o rozhodovaní o odkázanosti na sociálnu službu, o podmienkach poskytovania sociálnych služieb, o spôsobe a výške úhrad za poskytované sociálne služby v Obci Budmerice.

Poslankyňa Mgr. Petra Haviarová sa informovala na záväznosť prevádzkových hodín do 1700 hod.. Mgr. Zdenka Charbulová sa informovala či sa denný stacionár presunie do rodinného domu, ktorý obec na tieto účely plánuje zakúpiť. Roman Botťánek sa informoval na kapacitu zariadenia.

Ing. Blanka Gbelská prečítala návrh uznesenia.

Hlasovanie: „ZA“ 6 poslancov, „PROTI“ žiadny poslanec, „ ZDRŽAL SA“ žiadny poslanec

**K bodu č. 9. –**Dodatok č. 4 k VZN č. 23/2009 o rozhodovaní o odkázanosti na sociálnu

službu ...

Starosta informoval o Dodatku č. 4 k VZN č. 23/2009 o rozhodovaní o odkázanosti na sociálnu službu, o podmienkach poskytovania sociálnych služieb, o spôsobe a výške úhrad za poskytované sociálne služby v Obci Budmerice a to:

* o zvýšení úhrady za poskytovanú opatrovateľskú službu v domácnosti občana
* o rozhodovaní o odkázanosti na sociálnu službu v dennom stacionári
* o podmienkach poskytovania sociálnych služieb, o spôsobe a zmenách výške úhrady za poskytovanú sociálnu službu v Centre sociálnych služieb v Budmericiach (v prílohe).

Ing. Blanka Gbelská prečítala návrh uznesenia

Hlasovanie: „ZA“ 7 poslancov, „PROTI“ žiadny poslanec, „ZDRŽAL SA“ žiadny poslanec

**K bodu č. 10.–**Rôzne.

1. Starosta informoval, že za prítomnosti 7 poslancov OZ je možné schváliť predaj obecných pozemkov Michalovi Halákovi a manž. a Ing. Pavlovi Gbelskému a manž.. a navrhol zaradiť vypustený bod 11/ do programu.

Starosta informoval o predložení geometrických plánov na základe ktorých sa schvaľuje:

* predaj pozemku novovzniknutej parcely registra „C“, parcelné číslo 518/58 o výmere 51 m2, druh pozemku zastavané plochy a nádvoria, ktorý vznikol oddelením od pozemku parcela registra „C“ parcelné číslo 518/1, druh pozemku zastavané plochy a nádvoria k. ú. Budmerice, vedeného na LV č. 1050 na základe geometrického plánu č. 23/2012, vyhotovený Ing. Martinom Jurčovičom – GEODETOM, Vištuk 341 zo dňa 29.5.2012, overenom Správou katastra Pezinok pod číslom G1 482/2012 v cene 3,00 €/m2 kupujúcim Ing. Pavlovi Gbelskému a Ing. Blanke Gbelskej, bytom Budmerice č. 748.

Predaj pozemku sa uskutočňuje v súlade s § 9a ods. 8) písm. e) zákona č. 138/1991Zb. o majetku obcí v znení neskorších predpisov ako prípad hodný osobitného zreteľa.

*Poznámka:*

Zámer predať predmetný pozemok bol zverejnený v súlade s ustanovením § 9a ods. 2) citovaného zákona.

Zdôvodnenie osobitného zreteľa: Ide o priľahlý pozemok k pozemku vo vlastníctve nadobúdateľa, ktorí ho užívajú za účelom doriešenia oplotenia.

Ing. Blanka Gbelská prečítala návrh uznesenia.

Hlasovanie: „ZA“ 7 poslancov, „PROTI“ žiadny poslanec, „ZDRŽAL SA“ žiadny poslanec

\*predaj pozemku novovzniknutej parcely registra „C“, parcelné číslo 2702/15 o výmere 9 m2, druh pozemku ostatné plochy, ktorý vznikol oddelením od pozemku parcela registra „E“ parcelné číslo 2702/1, druh pozemku orná pôda k. ú. Budmerice, vedeného na LV č. 2551 na základe geometrického plánu č. 42/2012, vyhotovený Ing. Petrom Simeonovom, Osvaldova 13, Trnava zo dňa 15.05.2012, overenom Správou katastra Pezinok pod číslom G1 450/2012 v cene 3,00 €/m2 kupujúcim Michalovi Halákovi a Magdaléne Halákovej, bytom Bebravská 12, Bratislava.

Predaj pozemku sa uskutočňuje v súlade s § 9a ods. 8) písm. e) zákona č. 138/1991Zb. o majetku obcí v znení neskorších predpisov ako prípad hodný osobitného zreteľa.

*Poznámka:*

Zámer predať predmetný pozemok bol zverejnený v súlade s ustanovením § 9a ods. 2) citovaného zákona.

Zdôvodnenie osobitného zreteľa: Ide o priľahlý pozemok k pozemku vo vlastníctve nadobúdateľa, ktorí ho dlhodobo užívajú za účelom výstavby drevenej chatky.

Ing. Blanka Gbelská prečítala návrh uznesenia.

Hlasovanie: „ZA“ 7 poslancov, „PROTI“ žiadny poslanec, „ZDRŽAL SA“ žiadny poslanec

* Starosta informoval o Dodatku č.4 k VZN č. 1/2008 o výške príspevkov v školách, v školských výchovno – vzdelávacích zariadeniach a v školských účelových zariadeniach v ktorom sa určuje výška príspevku na čiastočnú úhradu nákladov školskej jedálne s účinnosťou od 01.09.2012 bez ohľadu na zaradenie do finančných pásiem (v prílohe).

Ing. Blanka Gbelská prečítala návrh uznesenia.

Hlasovanie: „ZA“ 7 poslancov, „PROTI“ žiadny poslanec, „ZDRŽAL SA“ žiadny poslanec

**K bodu č. 11. – Diskusia.**

1. Pán Šavara v rámci predaja pozemkov vo vlastníctve obce poukázal na nevysporiadané pozemky pod stavbami rodinných domov.

Ďalej sa informoval ohľadom pripomienok zo strany obce vo veci vydania zmeny integrovaného povolenia a stavebného povoleniana stavbu „Istrochem Reality, a.s. – Skládka odpadov Budmerice - dostavba kazety č. 5“, o kontrolách obce na skládke odpadov Budmerice.

1. Pán Dugovič informoval o poškodení oplotenia skládky odpadov. Navrhol, aby sa z finančných prostriedkov, ktoré obec dostáva za uloženie odpadu na skládke použilo určité percento na kontroly a rozbory.
2. Pán Rudolf Loipersberger sa informoval o vybavení podanej žiadosti na odkúpenie časti pozemku vo vlastníctve obce za účelom vybudovania oplotenia.
3. Pán Šavara odporučil zhotoviť oplotenie otvorených kaziet kafilérie.
4. Poslanec MVDr. Jaroslav Molnár sa informoval na začiatok výstavby chodníka na ulici J. Holčeka až po autobusovú zástavku na námestí.
5. Starosta informovalprítomných o budovaní splaškovej a dažďovej kanalizácie v obci.
6. Starosta informoval o vzdaní sa finančnej dotácie Slovenského zväzu vojakov v zálohe z rozpočtu obce. Sumu venujú na úhradu nákladov rekonštrukcie základnej školy a poskytnú bezplatnú pomoc pri obnove budovy.

**K boduč. 12. –** Návrh na uznesenie.

Jednotlivé body uznesenia boli schvaľované priebežne.

**K boduč. 13. –** Záver.

Zasadnutie obecného zastupiteľstva ukončil starosta. Poďakoval všetkým prítomným za účasť a zaželal príjemnú dovolenku.

Jozef Savkuliak v.r.

starosta obce

Zapisovateľ zápisnice: Ing. Blanka Gbelská, v.r.

Overovatelia zápisnice: Mgr. Petra Haviarová, v.r.

MVDr. Jaroslav Molnár, v.r. ........................................